b'\n_START_ARTICLE_\nSkobec\n_START_SECTION_\nOpis\n_START_PARAGRAPH_\nSkobec je majhna ujeda z dolgim repom in zaokro\xc5\xbeenimi perutmi. V letu menjaje hitro zamahuje s perutmi in nato spretno drsi med drevesi in grmovjem. Nad kro\xc5\xa1nje dreves se povzpne le med parjenjem, ko samec dvori samici. Samica je vedno ve\xc4\x8dja od samca in zraste od 35-41 cm in ima razpon kril med 67\xe2\x80\x9380\xc2\xa0cm (samec zraste od 28\xe2\x80\x9338\xc2\xa0cm). Samec je zgoraj modrosiv,spodaj  oran\xc5\xbeen,samica je zgoraj rjava spodaj bela.\n_START_SECTION_\nRaz\xc5\xa1irjenost\n_START_PARAGRAPH_\nSkobec je raz\xc5\xa1irjen od zahodne Evrope do Japonske. \xc5\xbdivi predvsem v iglastih gozdovih, ki se izmenjujejo z odprto pokrajino, redkeje v me\xc5\xa1anih, skoraj nikoli pa v povsem listnatih gozdovih. Hrani se predvsem z manj\xc5\xa1imi pticami do velikosti kosa ali jerebice, pa tudi z mi\xc5\xa1mi ter, redko, z netopirji. Najpogostej\xc5\xa1i plen so vrabci, po \xc4\x8demer so ga v angle\xc5\xa1ko govore\xc4\x8dih de\xc5\xbeelah poimenovali (Sparrowhawk oz. v dobesednem prevodu vrab\xc4\x8dji kragulj)._NEWLINE_Gnezdi maja in junija v gnezdih v kro\xc5\xa1njah dreves, kjer ima eno leglo na leto.'